Azenziɣ-agi, yers ɣef kraḍ n tyugiwin : asaḍ/iswi, amazan/anermas, amalal/amnamar. Llan seddis n yiwudam i yettekkin deg wullis, ttemlilin sin-sin ilmend n twuri-nsen. Sin yesdukkeliten wassaɣ n lebɣi (bɣan ad awḍen ɣer kra), asaḍ yettnadi taɣawsa neɣ yebɣa ad yaweḍ ɣer yiswi. Sin nniḍen, yesdukkel-iten wassaɣ n tezmert, amalal yeggar afus n talalt, amnamar ireggel-d abrid i wasaḍ. Ma d sin yineggura, amazan d unermas yesddukkel-iten wassaɣ n tmussni / taywalt acku d nutni i d-yemmalen d acu ara yexdem wasaḍ, d nutni daɣen ara dyefken tamuɣli ɣef tigawt n wasaḍ telha neɣ xaṭi.